|  |  |  |
| --- | --- | --- |
| Мұғалімнің аты-жөні | Үсенова Г | |
| Күні: |  | |
| Сынып: | Қатысушылар саны: | Қатыспағандар саны: |
| Сынып  сабақтың тақырыбы: | **Тіл халықтың жаны** | |
| Сабақтың мақсаты | Оқушылардың сөздік қорын молайту, ана тіліміздің қадір - қасиетін бойына дарыту,ана тілімізді қадірлей білуге үйрету.  Өлең-жыр, ойлы сөздер айту арқылы оқушылардың тіл турлы алған білімдерін дамыту.  Өз ана тілін-мемлекеттік тілді қастерлеуге, басқа ұлттардың тілін құрметтеуге тәрбиелеу | |

|  |  |  |  |
| --- | --- | --- | --- |
| Сабақтың кезеңі/ уақыт | Педагогтің әрекеті | Оқушының әрекеті | Ресурстар |
| Ұйымдастыру,  өзін –  өзі тексеру  8 мин | **-Ынтымақтастық атмосферасын** қалыптастыру ширату жаттығуларымен өтеді.  -Құрметті қонақтар, оқушылар, ұстазда!  «Қазақ тілі –рухани байлығымыздың қайнар бұлағы» деп бекер айтылмаған. Қазақ елінде,қазақ жерінде қазақ тілі өркендеуі тиіс.Оған қазақ халқының ұрпағы ғана емес, Қазақстанды мекендеп жатқан барлық халық үлес қосуы тиіс. Ол үшін ана тілімздің қадір-қасиетін өзіміз білуіміз тиіс. Олай болса бүгінгі «Тіл халықтың жаны»атты сынып сабағымызды бастаймыз | Жаттығу жасайды.  . | Түсті қағаздар |
| , | **1-оқушы:**  Туған тілде сыры терең жаным бар,  Туған тілде әнім менен сәнім бар.  Туған тілім тіл болудан қалса егер,  Жүрегімді суырып-ақ алыңдар!  **2-оқушы:**  Тіл жайында толғанбайды кім бүгін  Тіл жайында үгіттейді кім ді-кім.  Сан мың жылдан сарқылмаған бұлағым,  Тілім менің, тілім менің –тірлігім!  **3-оқушы:**  Тілім барда мен бақытты ұлыңмын,  Сен бай болсаң-мен де баймын,шын сырым,  Тек сен үшін жазылады ән жырым.  Тілім менің ата-бабам сөйлеген.  Қанша қорлық көргенде де өлмеген,  Мақтанышым, қанша тілді көрмеген!  **-Мұғалімнің сөзі:** Тіл – халықтың жаны. Тілі құрыған халық та жер бетінен жоғалады.Ана тіліміздің тағдыры үшін бабаларымыз қам-қарекетсіз болған емес. Жиырмасыншы жылдары тіл тәуелсіздігін ту етіп көтерген Әлихан, Ахмет, Міржақып, Мағжан, Мұхтарлар, сексенінші жылдардың аяғында бостандықтың лебі ескен бүкілхалықтық қозғалыс соның айқын айғағы.  1989 жылы 11-қыркүйекте қабылданған Тіл туралы заңда «Тіл – халықтың ұлы жетістігі әрі оның ажырамайтын және бөлінбейтін белгісі» делінсе, 1995 жылдың 30 тамызында қабылданған еліміздің Конституциясының 7-бабында «Қазақстан Республикасының мемлекеттік тіл-қазақ тілі» деп белгіленді.  Тілім менің!  Ұлы Абайдай, Мұхтардай пірім менің!  Түнығым,рухани жан азығым,  Ол бүлінсе менің де бүлінгенім,  Туған жерім түп-қазығы,айдыны,  Туған дәстүр салт-санасы,тірегі,  Қадамына шуақ шашар үнемі  Және туған тарихы.  -Келесі кезең –**« Кім айтқан? » айдары**  1.Асыл сөзді іздесең,  Абайды оқы,ерінбе (С.Торайғыров)  2.Ана тілің арың бұл,  Ұятың бар тұр бетте  Өзге тілдің бәрін біл  Өз тіліңді құрметте! (Қ.Мырзалиев)  3.Тәрбие басы – тіл (М.Қашқари)  4.Ерлік,елдік,бірлік,қайратғбақ,ардың,  Жауыз тағдыр жойды бәрін, не бардың.  Алтын күннен бағасыз бір белгі боп,  Нұрлы жұлдыз-бабам тілі сен қалдың. (М.Жұмабаев)  -Адамды мұратына жеткізетін ана тілімен ата дәстүрі.Біздің осындай халықтық қасиетті мұрамыз-ана тіліміз. Қазақ тілі-дүние жүзіндегі ең бай, беделді де бейнелі тілдердің бірі.  Өткірдің жүзі, кестенің бізі.  Өрнегін сендей сала алмас,-деп ұлы Абай атамыз таңырқап,тағзым еткен де осы қасиетті тіліміз. Ендеше, «Сөз мәйегі-мақал»деп келесі бөлімге де келіп жеттік  **«Мақал-сөздің мәйегі» деп аталады келесі кезекте.**Оқушылардың қазақ тілінде мақал-мәтелдерді қаншалықты білетіндерін байқап көрейік.  1.Тіл тас жарады,тас жармаса...(бас жарады),  2.Ине көзінен сынады...(шешен сөзінен сынады)  3.Сөз тапқанға ... (қолқа жоқ),  4.Бас кеспек болса да,...(тіл кеспек жоқ),  5.Айтылған сөз, атылған...(оқпен тең).  6.Піл көтермегенді...(тіл көтереді).  **Сергіту сәті:**  **Мұғалімнің сөзі:**  Әр адамның азаматтық қасиеті мен мәдениеті-өз халқын, өзініңматамекенін қалай сүюімен, өз ана тілін қалай білуімен өлшенбек. Ананың ақ сүтіне, уызына жарыған адам қашанда отаншыл, ұлтжанды болмақ. Кімде кім қазіргі уақытта ана тілін, өзінің әдебиетін сыйламаса, бағаламаса, оны сауатты, мәдениетті адам деп санауға болмайды.  **Келесі кезекте «Тұрақты тіркестер»** Берілген тұрақты тіркестердің мағынасын бір ауыз сөзбен айту.  1.Тақиясын көкке лақтыру – қуану,  2.Мұрнын шүйірді – менсінбеу.  3.Астына көпшік қою – мақтау,  4.Инемен құдық қазғандай – қиын,ауыр,  5.Шөп басын сындырмау – түк істемеу.  **Мұғалімнің сөзі:**  Қазақстанда 134-тен астам ұлт пен ұлыс өкілдері келісім мен достық қарым-қатынаста тұратынымызды мақтаныш етеміз. Біздің мәдениетіміз, салт-дәстүріміз,мейрамдарымызбен тығыз байланысып кеткен және біз барлық ұлт тілдерін сыйлап құрмет етеміз.  Тіл мерекесі – Қазақстанда тұратын барша халықтардың ана тіліне құрмет көрсеткен ортақ мейрам. Ерекшелігі адам мен адамдарды, ұлт пен ұлтты жақындатып, табыстарын күн және халықтардың ынтымақтастығын, береке-бірлігін нығайтатын мереке.  **Келесі кезекте берілген сөздердің синонимін айту:**  1.Жанұя-отбасы,әулет.  2.Мектеп-білім ордасы,алтын ұя.  3.Жеңіс-жетістік.  4.Халық-жұрт,этнос.  5.Табиғат-қоршаған орта.  6.Еңбек- жұмыс,іс. | Жаттаған тақпақтарын айтады  Кімдердің өлеңдерінен,нақыл сөздерінен алынғанын  айтады  Оқушылар мақалдың жалғасын тауып айтады  Сергіту сәтін орындайды  Оқушылар сөз тіркесін тауып айтады  Оқушылар мағнасы жуық сөзерді тауып айтады | Нақыл сөздер тіл туралы |
| Қорытын-ды  5 мин | **Постер құру**  **Абай Мұхтар Ахмет**  **Тіл жанашыры**  **Мағжан Міржақып Әлихан**  Ана тілі бүгінде барлық Қазақстан халықтарының мәртебесі, мақтанышы. Тіліміз мемлекеттік мәртебеге ие болды. Осы ана тіліміздің өрісін кеңейту,қолданыс аясында барынша ұлғайту біздің міндетіміз. Олай болса тіл сөзіне бес жол өлең құрастырайық  «Тіл» сөзіне 5жолды өлең құрастыр  1.Зат есім (не?) Тіл  2.Сын есім (қандай?) Ұзын, қызыл  3.Етістік (не істейді?) Сөйлейді, айтады  4.4сөзден тұратын сөйлем  Өнер алды қызыл тіл  5.Мағыналы сөз (Синоним) Сөз  **Қорытынды:**  **-**Құрметті оқушылар, ұстаздар! Осымен біздің «**Тіл халықтың жаны»** атты сынып сабағымыз аяқталды. Мұхтар Әуезов «Кімді-кім қазіргі уақытта ана тілін, өзінің әдебиетін сыйламаса, бағаламаса, оны сауатты, мәдениетті адам деп санауға болмайды» деген екен. Ендеше құрметті қонақтар, оқушылар, ұстаздар ана тілімізді құрметтеп, қастерлейік.  **Әрбір тілде сөйле әлемді таң қылып,**  **Қазақ тілін білмеу қандай заңдылық,**  **Өсер балаң, байтақ далаң тұрғанда.**  **Қазақ тілі жасау керек мәңгілік.** | Оқушылардың жауаптары  Сабақтан түйген ой-пікірін айтады. |  |